O Gran Scisma d'Occident u tamién dito lo Scisma Papal ye o termin que s'emplega a sobén ta referir-se a lo periodo de crisi vivito por a Ilesia Catolica entre 1378 y 1417, quan os dos papas rivals, l'un establito en Roma y l'atro en Avinyón, se consideraban o solo y lechitimo papa. Dende o Concilio de Pisa (1409) n'i habió tres, de papas rivals. O scisma se resolvió a la fin con o Concilio de Gostanza (1414-1417), que mete de nuevo un solo papa reconoixito por tota la Cristiandat. Manimenos no remató de tot dica 1423 con a muerte de Benedet XIII en Peniscola.